Bréguet - Sabin (pariza metrostacio)

Bréguet - Sabin [bʁeɡɛ sabɛ̃] estas stacio de la Metroo de Parizo sur linio 5, en la 11-a arondismento de Parizo.

 Stacio 
La stacio estis malfermita en 1906.

Ĝi omaĝas al familio Breguet, kies horloĝisto de svisa deveno Abraham Louis Breguet (1747-1823), estis la inventisto de poŝhorloĝoj kun aŭtomata streĉilo por astronomio. Lia nepo Louis Breguet (1804 -1883) inventis elektrajn kaj radio-telegrafajn aparatojn kaj kunlaboris kun Chappe. Pli poste, lia pranepo Antoine Breguet (1851-1882) reguligis elektran anemometron. Liaj filoj, pioniroj de aviado, Jacques kaj la fama Louis Charles Breguet (1880-1955) estis la konstruintoj de aviadilo pilotita de Costes kaj Bellonte, kiu traflugis Atlantikon de oriento al okcidento en 1930.

La nomo de la stacio ankaŭ omaĝas al Angelesme de Saint-Sabin kiu estis skabeno de Parizo en 1777.

 Interkonektoj 
  RATP 69

 Bildgalerio 

 Vidu ankaŭ 

 Listo de metrostacioj de Parizo
 linio 5 de la metroo de Parizo

Kategorio:Linio 5 de la metroo de Parizo
Kategorio:Stacioj de la metroo de Parizo
Kategorio:Metrostacioj en la 11-a arondismento de Parizo
Kategorio:Metrostacioj malfermitaj en 1906
Kategorio:1906 en Francio